Agnoscat Cluniacensium fratrum universitas omniumque fidelium ventura posteritas, quia comes Guido Matisconensis, ventas duarum caldariarum Cluniacensi ecclesie dederat, quas duo burgenses tenebant de burgo Ledonis, scilicet Filibertus Boiseth et Huboldus Faber. Postea ministrorum comitis pravitas et scelerata cupiditas ventas illas abstulit et diu violenter retinuit. Tandem frater Guido, salsamentarius Cluniacensis, comitem Willelmum conveniens, pro injuria perpetrata experientiam ejus consuluit, et liberali auctoritate ejusdem comitis ventas illas in perpetuum quiete et inconcusse possidendas, Cluniacensis ecclesia recepit. S. Senebruni, qui eas tenebat et jussu comitis predicti in manu sal[sa]mentarii Guidonis dimisit. S. Aymonis prepositi Ledonis. S. Galterii constabuli. S. Rogerii vicarii. S. Guidonis de Porta. S. Pagani, Guinerandi. Actum Ledonis, incarnationis Dominice anno Mº Cº XLº VIº.